Харвардски университет
Харвардският университет, Университет „Харвард“ или накратко Харвард (английски: Harvard University) е университет в град Кеймбридж, близо до град Бостън, щата Масачузетс, САЩ.

Харвардският университет е основан на 8 септември 1636 г. като Кеймбриджки колеж, което го прави най-старото висше учебно заведение в САЩ (макар до началото на XIX в. да е средно училище).

История 
На 13 март 1639 г. е преименуван на името на Джон Харвард (1607 – 1638 г.), който завещава половината си имущество и библиотека на университета.

До края на XVIII век главно място в учебния курс на колежа заемат библеистиката и древните езици, след което започват да се преподават нови езици и математика.

В началото на XIX век колежът представлява привилегировано средно училище, в което обучението започва от 14-годишна възраст. Учебният курс е задължителен за всички.

Преминаването от колеж към университет става през XIX век, когато към Харвардския колеж са присъединени медицинският (основан през 1810 г.) и юридическият (1817 г.) факултети. Учебният план е разширен, въведени са история, политикономия, химия, геология и други предмети.

През втората четвърт на XIX в. университетът, в който преподават видни учени, става център на научния и културния живот в САЩ.

Важна роля в развитието на учебното заведение има американският педагог Чарлз Елиът, президент на университета в периода 1869 – 1909 г.

Структура 

Харвардският университет има факултети в следните научни направления:
 хуманитарни науки,
 естествени науки,
 юридически,
 медицински,
 здравен,
 богословски,
 конструкторски (строителен),
 държавно управление,
 практическа администрация,
 педагогически,
 инженерен
 приложна физика.

В него работят около 5000 преподаватели и се обучават около 15 хил. студенти.

Библиотеката на Харвардския университет съдържа около 15,8 млн. библиотечни единици, има отделни библиотеки с редки книги и ръкописи, медицинска, китайско-японска и други библиотеки. Това е най-голямата университетска библиотека в света.

Харвард получава най-много дарения в сравнение с която и да друга образователна институция. За 2005 г. Харвард е получил дарения в размер на 25,9 милиарда долара.

Понастоящем университетът е считан за едно от най-престижните висши училища не само в САЩ, но и в света, като обикновено попада в първата петорка световни университети според различни класации. Името му е символ на изключително високо ниво на висшето образование и научните изследвания. Най-висока чест за всеки университет е да бъде наричан „национален (или регионален) Харвард“.

Кампус

Личности 
 Преподаватели

 Студенти и докторанти

Външни препратки 

  Сайт на университета „Харвард“
  Безплатни онлайн курсове на Харвард

 
Колониални колежи
Бръшлянова лига
Основани в Северна Америка през 1636 година
Основани в Британската империя през 1636 година